hotchpotch/miracl-hf-unified huggingface dataset:
अन्तर्राष्ट्रीय तिथि रेखा
अन्तर्राष्ट्रीय तिथि रेखा प्रशान्त महासागर के बीचों-बीच १८० डिग्री याम्योत्तर पर उत्तर से दक्षिण की ओर खींची गई एक काल्पनिक रेखा है। इस रेखा पर तिथि का परिवर्तन होता है। इस रेखा का निर्धारण १८८४ में वाशिंगटन में संपन्न एक सम्मेलन में किया गया। जब कोई जलयान पश्चिम दिशा में यात्रा करता है, तो उसकी तिथि में एक दिन जोड़ दिया जाता हैं और यदि वह पूर्व की ओर यात्रा करता हैं तो एक दिन घटा दिया जाता हैं। एक देश के विभिन्न भागों या द्वीपों का समय एक समान रखने के लिए इस रेखा को आर्कटिक महासागर में ७५ डिग्री उत्तरी अक्षांश पर महाद्वीप से बचने के लिए पूर्व की ओर मोड़ बेरिंग जल सन्धि से निकाली गई। बेरिंग सागर में यह पाश्चिम की ओर मोड़ी गई हैं। फिजी द्वीप समूह तथा न्यूजीलैण्ड को दूर रखनें के लिए यह दक्षिण प्रशान्त महासागर में यह पूर्व की ओर मुड़ती है।
कश्मीरा शाह
कश्मीरा शाह हिन्दी फिल्मों की एक अभिनेत्री और मॉडल हैं।
यह मशहूर अभिनेता गोविंदा के भानजे कृष्ना अभिषेक की पत्नी हैं।
तीसरा किनारा (1986 फ़िल्म)
तीसरा किनारा 1986 में बनी हिन्दी भाषा की फिल्म है।
गुलशन ग्रोवर
गुलशन ग्रोवर (जन्म: 21 सितंबर, 1955) हिन्दी फ़िल्मों के एक अभिनेता हैं।
सड़क (फ़िल्म)
सड़क 1991 की हिन्दी भाषा की रोमांटिक थ्रिलर फिल्म है। इसका निर्देशन महेश भट्ट ने किया है और पूजा भट्ट और संजय दत्त प्रमुख कलाकार हैं। अभूतपूर्व संगीत के साथ यह फिल्म सन 1991 की "साजन" के बाद सबसे ज्यादा कमाई करने वाली हिन्दी फिल्म है। इस फिल्म को खलनायक महारानी के रूप में दिवंगत सदाशिव अमरापुरकर के पुरस्कार विजेता प्रदर्शन के लिए भी याद किया जाता है। फिल्म 1976 की फिल्म "टैक्सी ड्राइवर" से प्रेरित थी। महारानी (सदाशिव अमरापुरकर) एक किन्नर है जो एक वेश्यालय चलाता है जिसमें पूजा (पूजा भट्ट) और चंदा (नीलिमा अज़ीम) जैसी कई लड़कियों का इस्तेमाल किया जाता है। एक टैक्सी चालक रवि (संजय दत्त), महारानी द्वारा खरीदी जाने से पहले पूजा से मिलता है। उसका दोस्त गोतिया (दीपक तिजोरी) चंदा से प्यार करता है। रवि ने यौन संक्रमित बीमारी के कारण अपनी बहन रूपा (सोनी राज़दान) की मृत्यु होते हुए देखी है। वह अपने प्रेमी के साथ चली गई थी जिसने उसे वेश्यालय में बेच दिया और उसे वेश्या बनने के लिए मजबूर कर दिया। इस हिंसक घटना ने रवि को आघात पहुँचाई और जीवन भर के लिये डरा दिया है। वह एक अनिद्रा रोगी बन गया है जो अपनी बहन की मौत के विचलित सपने देखता है और कई अवसरों पर बेचैन और हिंसक हो जाता है। एक दिन टैक्सी चलाते वक्त वह इंस्पेक्टर ईरानी (पंकज धीर) से मिलता है। जिन्हें वह अखबार में छपे एक लेख से पहचानता है। रवि उसे उनके गंतव्य तक छोड़ देता है और उससे कोई पैसा लेने से इंकार कर देता है। इंस्पेक्टर कहते है कि अगर उसे किसी भी तरह की मदद की ज़रूरत तो उसे याद करें।
रवि फिर से पूजा से मिलता है जब वह महारानी के वेश्यालय से भागने की कोशिश करती है। वह व्यर्थ में उसकी मदद करने की कोशिश करता है। वह तीस हजार रुपए, अपनी जिंदगी की सारी बचत अपने टैक्सी के मालिक सलीम भाई (अवतार गिल) से लेता है और ग्राहक के रूप में एक रात के लिए पूजा को ले जाता है। वह अपने दोस्त गोतिया और एक दलाल गुल्लू (मुश्ताक खान) की मदद से ऐसा करता है। हालांकि, पूजा को वो सुरक्षित रूप से लौटा दे इसलिये गोतिया को महारानी अपने पास रखती है। वे बॉम्बे के चारों ओर घूमते हैं, एक दूसरे के साथ कुछ रोमांटिक समय बिताते हैं। जिसके दौरान रवि पूजा से कहता है कि वह उसे प्यार करता है। वो हर रात उसके लिए वेश्यालय में वापस आना जारी रखता है (संभवतः - ताकि वह अन्य ग्राहकों को बेची न जाए)।
इस फिल्म के लिये संगीत नदीम श्रवण ने दिया है।
कमला की मौत (1989 फ़िल्म)
कमला की मौत 1989 में बनी हिन्दी भाषा की फिल्म है। इसमें एक परिवार की कहानी है, जिसमें माँ-बाप और उनकी दो बेटियाँ होती हैं। इसमें दिखाया गया है कि परिवार में सभी का चरित्र ख़राब होता है और सभी पडौस की एक लड़की कमला की ख़ुदकुशी के बाद अपने किये हुए कर्मों को याद करते हैं और चिंतित होते हैं कि जिस तरह कमला को अपने कर्मों के कारण ख़ुदकुशी करनी पड़ी, कहीं उनको भी तो उनके ख़राब चरित्र के कारण कुछ भुगतना तो नहीं पड़ेगा। एक बेहद शानदार फिल्म जिसमें मनोभावों को बेहतरी के साथ प्रस्तुत किया गया है।
प्यार किया तो डरना क्या (1998 फ़िल्म)
प्यार किया तो डरना क्या 1998 में बनी हिन्दी भाषा की हास्य प्रेमकहानी फ़िल्म है। ये सुहेल ख़ान द्वारा लिखित और निर्देशित है। फिल्म में उनके वास्तविक जीवन के भाई सलमान खान और अरबाज़ ख़ान के साथ काजोल और धर्मेन्द्र मुख्य भूमिकाओं में हैं। जारी होने पर फिल्म सफल और लोकप्रिय रही थी।
मुस्कान (काजोल) एक अनाध लड़की है, जो अपने भाई, विशाल (अरबाज़ ख़ान) और चाचा (धर्मेन्द्र) के साथ गाँव में रहती है। मुस्कान अपनी पढ़ाई पूरी करने के लिए मुम्बई जाना चाहती है। बाद में उसका भाई उसे मुम्बई जाने की इजाजद दे देता है। वहाँ उसकी मुलाक़ात सूरज (सलमान खान) से होती है। सूरज को मुस्कान से प्यार हो जाता है और उसके कई बार कोशिश करने के बाद, मुस्कान को भी उससे प्यार हो जाता है।
एक दिन मुस्कान से मिलने विशाल आता है। सूरज उसे मुस्कान का प्रेमी समझ लेता है और दोनों में लड़ाई हो जाती है, जिसमें सूरज को बहुत मार पड़ती है। बाद में उसे मुस्कान से पता चलता है कि वो उसका भाई है। वो मुस्कान और विशाल से माफी मांगता है। विशाल को सूरज बिलकुल भी पसंद नहीं आता है। उसे ऐसा लगता है कि सूरज भरोसे के काबिल नहीं है और न ही वो किसी बात को गंभीरता से लेता है। वो मुस्कान को अपने साथ घर ले जाता है।
सूरज उसके गाँव जाता है, जहाँ उसे चाचा मिलते हैं, जिसकी वो जान बचाता है। उसके इस काम को देखते हुए विशाल उसे अपने आपको साबित करने का एक और मौका देता है। लेकिन उसमें सूरज विफल रह जाता है। विशाल अपनी बहन की शादी ठाकुर विजय सिंह (निर्मल पांडे) के भाई से कराने की सोचता है, बिना ये जाने कि वो ये शादी पुरानी दुश्मनी के कारण कर रहे हैं। इस कारण सूरज को इस शादी को रोकने के साथ साथ विशाल का दिल भी जीतना होता है।
सूरज का दोस्त सूरज के परिवार वालों को उस गाँव के बारे में बता देता है। सूरज का परिवार आ जाता है और सूरज की सौतेली माँ, मुस्कान को बहुत बुरा भला कहती है। सिंह परिवार और उसके गुंडे मिल कर मुस्कान को पकड़ने की कोशिश करते हैं, और सूरज, सूरज के पिता, विशाल और चाचा आ कर उसे बचाने की कोशिश करते हैं। सूरज की माँ अब उसकी परवाह करने लगती है और वो पुलिस को फोन कर देती है। विशाल भी सूरज की मुस्कान के साथ शादी के लिए मान जाता है।फ़िल्म में संगीत जतिन-ललित, हिमेश रेशमिया तथा साजिद-वाजिद ने दिया है, जबकि गीत समीर, सुधाकर शर्मा तथा इक़बाल साबरी ने लिखे हैं। कुल 8 गीतों वाली फिल्म की संगीत एल्बम को टी-सीरीज़ द्वारा 10 मार्च 1998 को जारी किया गया था। हिमेश रेशमिया ने इसी फिल्म से एक संगीतकार के रूप में बॉलीवुड फिल्मों में पदार्पण किया। फ़िल्म के 8 गीतों में से 6 जतिन ललित ने, 1 हिमेश रेशमिया ने और 1 गीत साजिद वाजिद ने कम्पोज़ किया है।
प्यार तो होना ही था
प्यार तो होना ही था 1998 में बनी हिन्दी भाषा की हास्य प्रेमकहानी फिल्म है। इसका निर्देशन अनीस बज़मी ने किया और मुख्य भूमिकाओं में काजोल और अजय देवगन है। फिल्म सुपरहिट रही थी।
संजना (काजोल), एक बहुत अनाड़ी किस्म की औरत है जो फ्रांस में अपने अंकल (हरीश पटेल) के साथ रहती है और अपने प्यार राहुल (बिजय आनंद) से शादी करने वाली है। राहुल को काम के सिलसिले में भारत जाना पड़ता है और संजना उसके साथ जाने की जिद करती है, जब कि वह प्लेन में जाने से डरती है। जब प्लेन उड़ने के लिए तैयार होता है संजना का डर हद पार कर देता है और वह प्लेन से उतरने कि जिद करती है।
एक दिन राहुल गलती से संजना को बोलता है कि उसको निशा (कश्मीरा शाह) से प्यार हो चुका है और वह पेरिस वापस आकर संजना से शादी नहीं कर सकता।
संजना फैसला करती है कि वह राहुल को वापस लाएगी चाहे कुछ भी हो, चाहे उसे प्लेन में भी क्यों न बैठना पड़े। जब प्लेन उड़ने के लिए तैयार होता है एक यात्री उसके साथ बैठता है जिसका नाम शेखर (अजय देवगन) है। उसको एहसास होता है कि संजना को उड़ने से डर लगता है तो वह उसको गुस्सा दिलाकर उसका ध्यान भटकाता है। प्लेन के वक़्त संजना गलती से शेखर पर शराब फेक देती है और उसको एहसास होता है कि वह कुछ छुपा रहा है। शेखर बाथरूम पहुँचाता है और अपने जेब से एक पौधा निकालता है। जब वह पौधे में से कपड़ा हटाता है तो हमें अहसास होता है कि शेखर असल में एक चोर है और उसने पैरिस से एक हीरे का हार चुराया है और एक पौधे में छुपाया है। एक खतरनाक सफ़र के बाद वह लोग भारत पहुचते हैं।
संजना अपने खोये हुए प्यार को ढूँढती है और उसका बैग भी चुरा लिया जाता है। उसको थोड़े पता है कि शेखर अपने कुछ चोरी का सामान उसके बैग में डाला है। शेखर फिर उसके बैग को ढूँढता है और संजना को राहुल को ढूढने में मदद करता है और राहुल पालम बीच जाता है। शेखर को अपने घर में संजना से प्यार हो जाता है। संजना को अब भी राहुल से प्यार है और जब वह पाली घाट पहुचती है, वह अब भी राहुल और निशा को अलग करना चाहती है। राहुल को जलाने के लिए, संजना और शेखर प्यार करने का नाटक करते हैं। पर संजना को शेखर से प्यार हो जाता है और वह उसे कभी बता नहीं सकती। वह वापस फ्रांस जाने का फैसला करती है। तब शेखर को संजना के लिए प्यार का अहसास होता है और ट्रैफिक के जल्दी में उसकी गाड़ी फट जाती है - अंत में वह प्लेन को जाने से रोक लेता है।एल्बम सोनी म्यूजिक पर रिलीज़ हुआ था और "कुछ कुछ होता है" (जतिन ललित की ही), "दिल से" और "सोल्जर" के बाद 1998 की चौथी सबसे ज्यादा बिकने वाली एल्बम थी। इसे जतिन-ललित द्वारा सर्वश्रेष्ठ संगीत निर्देशन के लिए फिल्मफेयर, स्टार स्क्रीन पुरस्कार और ज़ी सिने पुरस्कारों में नामांकन प्राप्त हुए। गीत "प्यार तो होना ही था", "आज है सगाई", "अजनबी मुझको इतना बता" और "जब किसी की तरफ" लोकप्रिय थे।
बाज़ीगर
बाज़ीगर 1993 में बनी हिन्दी भाषा की फिल्म है। इसका निर्देशन अब्बास-मस्तान ने किया और मुख्य भूमिकाओं में शाहरुख खान और काजोल है। यह शाहरुख खान की पहली सफल भूमिका थी जिसमें वो एकमात्र हीरो थे। यह काजोल की पहली व्यावसायिक सफल फिल्म भी थी। अभिनेत्री शिल्पा शेट्टी को "गाता रहे मेरा दिल" के साथ शुरुआत करनी थी, लेकिन वह फिल्म बीच में ही बंद हो गई और यह उनकी पहली फिल्म बन गई। "बाज़ीगर" पहली फिल्म थी जिसमें शाहरुख खान ने खलनायक की भूमिका निभाई और पहली बार उन्होंने सर्वश्रेष्ठ अभिनेता के लिए फिल्मफेयर पुरस्कार अर्जित किया।
अजय शर्मा (शाहरुख खान) एक जवान लड़का है जो अपने पिता की मौत के लिए बदला लेना चाहता है। उसके पिता के भरोसेमंद कर्मचारी मदन चोपड़ा (दलीप ताहिल) ने उन्हें धोखा दिया था और उनकी सारी जायादाद छीन ली थी। इस कारण उसकी नवजात बहन मर गई, पिता चल बसे और माँ पागल हो गई। चोपड़ा की दो बेटियाँ है, बड़ी सीमा (शिल्पा शेट्टी) और छोटी प्रिया (काजोल)।
अजय सीमा को लुभाता है और उससे प्यार करने का नाटक करता है। इस बीच, छोटी बेटी प्रिया मद्रास (अब चेन्नई) में अपने पिता मदन चोपड़ा के साथ यात्रा करती है। अजय प्रिया को वहाँ विकि मल्होत्रा बनकर आकर्षित करता है। इस तरह, वह अलग-अलग पहचानों का उपयोग करते हुए सीमा और प्रिया दोनों को फँसाता है। फिर वह सीमा को शादी करने के बहाने रजिस्ट्रार कार्यालय में ले जाता है और उसे छत से नीचे फेंक देता है। वो ये ऐसे करता है कि जैसे उसने आत्महत्या की हो। हालाँकि, प्रिया को संदेह है उसकी बहन ने आत्महत्या नहीं की है। वह अपने कॉलेज के मित्र और पुलिस निरीक्षक करण सक्सेना (सिद्धार्थ रे) के साथ गुप्त रूप से इस मामले की जाँच करती है। सीमा के कॉलेज के दोस्त रवि को जन्मदिन की पार्टी में सीमा और अजय की एक साथ ली गई तस्वीर मिल जाती है। जब अजय को इस बारे में पता चलता है, तो वह रवि की हत्या कर देता है और उसे एक सुसाइड नोट पर हस्ताक्षर करने के लिए मजबूर करता है। इससे ऐसा लगता है जैसे रवि सीमा का हत्यारा था। इस प्रकार दूसरी बार जाँच रुक जाती है। अजय धीरे-धीरे मदन चोपड़ा का विश्वास जीत लेता है।
जल्द ही विकी और प्रिया शादी की योजना बना रहे होते हैं। इस बीच सीमा की सहेली अंजलि (रेशम टिपनिस) ने कॉलेज के दिनों में से अजय की एक तस्वीर को देख लिया। अंजलि सगाई के दौरान चोपड़ा निवास में फोन करती है। अजय उस फोन को उठा लेता है और अंजलि को मार देता है। इससे इंस्पेक्टर करण को पता चलता है कि कातिल अभी भी जिंदा है। अजय अपनी योजना में एक गड़बड़ कर देता है। प्रिया असली विकी मल्होत्रा ​​(आदि ईरानी) से मिलती है, जो अजय का दोस्त है जिसकी पहचान उसने ली थी। प्रिया विकि से अजय की असली पहचान का पता लगाती है और वह पनवेल में अजय के घर पहुँच जाती है। अजय घर आता है और अपनी कहानी बताता है और प्रिया को पता चलता है कि उसके पिता ही गलत किये हैं। तभी मदन आता है और अजय के बाँह में गोली मार देता है और उसके गुंडे उसकी पिटाई करते हैं। जब उसकी माँ हस्तक्षेप करने की कोशिश करती है, तो मदन उसे घायल कर देता है। इससे अजय को गुस्सा आ जाता है और बदले में वो उसे चाकू मार देता है, जिससे उसकी मौत हो जाती है। वह अपनी मां के पास लौटता है और उसकी बाहों में गिर जाता है। प्रिया और करण निराशाजनक रूप से देखते हैं क्योंकि अजय अपनी मां की बाहों में मर जाता है।
अशोका (2001 फ़िल्म)
अशोका 2001 में बनी हिन्दी भाषा की फिल्म है। पुष्कर सिंह
ए आर रहमान को पहले फ़िल्म का संगीत बनाने के लिए चुना गया था, लेकिन अज्ञात कारणों से वह इस परियोजना से बाहर हो गए। इसके बाद अनु मलिक ने फ़िल्म में संगीत दिया, जबकि संदीप चौटा को पार्श्व संगीत देने के लिए चुना गया। एल्बम में कुल 6 गीत हैं, जिनमें से 5 गुलज़ार ने लिखे हैं, जबकि एक (सन सनाना) आनंद बक्शी ने लिखा है। लगभग 15,00,000 इकाइयों की बिक्री के साथ, यह वर्ष 2001 की सर्वाधिक बिकने वाली एल्बमों में से एक थी।
मैं हूँ ना
मैं हूँ ना 2004 में बनी हिन्दी भाषा की नाटकीय कॉमेडी फ़िल्म है। यह फराह खान द्वारा निर्देशित पहली फिल्म है। इसमें शाहरुख खान, सुनील शेट्टी, सुष्मिता सेन, अमृता राव और ज़ायेद खान मुख्य कलाकारों में हैं। यह शाहरुख खान की उत्पादन कंपनी रेड चिलीज़ एंटरटेनमेंट की पहली फिल्म है। इसे 30 अप्रैल 2004 को जारी किया गया और आलोचकों से सकारात्मक समीक्षा मिली। फिल्म टिकट खिड़की पर भी सफल रही थी।
यह फिल्म भारत और पाकिस्तान के राजनीतिक संबंधों की पृष्ठभूमि के ऊपर रची गई है। दोनों देशों की सरकारों ने "परियोजना मिलाप" लॉन्च किया है, जहां दोनों सरकारें पिछले युद्धों में पकड़े गए युद्ध-बन्दी को जारी करेंगे।
मेजर राघवन (सुनील शेट्टी), एक दुष्ट पूर्व-पैरा कमांडो से बना उग्रवादी नहीं चाहता कि ये शांतिपूर्ण अभियान वास्तविकता में बदल जाए। वह जनरल अमरजीत बक्षी (कबीर बेदी) के जीवन पर हमला करता है। जनरल बक्षी को बचाने की कोशिश करते समय ब्रिगेडियर शेखर शर्मा (नसीरुद्दीन शाह) एक जानलेवा गोली का शिकार हो जाते हैं। अपनी मृत्यु पर शेखर अपने बेटे मेजर राम प्रसाद शर्मा (शाहरुख खान) को स्वीकार करते हैं कि राम उनका नाजायज बच्चा है और उनकी पत्नी और बेटे ने इस बेवफाई के कारण कई साल पहले उन्हें छोड़ दिया था। वह राम से कहता है कि उसकी आखिरी इच्छा है कि वह अपने परिवार को एक छत के नीचे फिर से ले आए।
जनरल बक्षी ने राम को बताया कि उनकी किशोर बेटी संजना (अमृता राव) का जीवन खतरे में है। राम को उसकी सुरक्षा सुनिश्चित करने के लिए संजना की कक्षा में एक छात्र के रूप में गुप्त रूप से जाने के लिये कहा जाता है। राम पहले अनिच्छुक होता है लेकिन फिर जान जाता कि उसका छोटा सौतेला भाई लक्ष्मण "लकी" (ज़ायेद खान) उसी कॉलेज में पढ़ रहा है। राम सहमत होता है और अपने मिशन को शुरू करता है। राम संजना से मिलता है, जो लकी की दोस्त हैं और गुप्त रूप से उससे प्यार करती है। संजना राम के लगातार दोस्ती के प्रयासों के कारण परेशान होती है और उसे उससे दूर रहने के लिए कहती है। लकी एक छात्र के साथ दौड़ लगाता है जिसमें स्कूल की छत तक पहुंचना शामिल है। लकी छत से फिसल जाता है लेकिन राम द्वारा उसे समय से पकड़ा जाता है। इससे दोनों दोस्त बन जाते हैं।
इसके तुरंत बाद, लकी की मां श्रीमती शर्मा (किरन खेर) के घर राम किरायेदार के रूप में रहने लगता है। राम अंततः कॉलेज के अन्य छात्रों के साथ अच्छे संबंध बना लेता है। वह अपने प्रोफेसर सुश्री चाँदनी (सुष्मिता सेन) को लुभाने में सफल होता है और लकी और संजना को रूमानी रिश्ते में संलग्न करता है। साथ ही, मेजर राघवन कॉलेज में आता है। वह कर्मचारियों के सदस्य के रूप में छुपकर आता है।
श्रीमती शर्मा और लकी को पता लगता है कि राम वास्तव में शेखर का बेटा है और उसे अपने घर से निकाल देते हैं। तब राम बताता है कि वो उनकी जिंदगी में क्यों आया और अपने पिता की अस्थि और उनकी आखिरी इच्छा प्रकट करता है। इससे श्रीमती शर्मा के दिल में बदलाव होता है और शेखर के मरने से पहले मिलाप न करने का दु:ख होता है। मेजर राघवन संजना का अपहरण कर लेता है और बड़ी संख्या में छात्रों और कर्मचारियों के सदस्यों को बंधक बनाता है। अपनी सुरक्षा के बदले में, वह चाहता है कि राम बन्दी के आदान प्रदान को रोक दें। राघवन और राम एक खतरनाक हाथापाई में संलग्न होता हैं और राम विजेता के रूप में उभरता है। फिल्म सकारात्मकता के साथ समाप्त होती है। अंत में परियोजना मिलाप की सफलता दिखाई जाती है। "वीर-ज़ारा" के बाद "मैं हूँ ना" 2004 की सबसे ज्यादा कमाई करने वाली फिल्म थी।
संगम (फ़िल्म)
संगम 1964 में बनी हिन्दी भाषा की रूमानी फिल्म है। इसका निर्देशन राज कपूर ने किया और इसमें वो स्वयं वैजयंतीमाला और राजेन्द्र कुमार के साथ मुख्य चरित्रों को निभाए हैं। यह राज कपूर की पहली रंगीन फिल्म थी इसे कभी-कभी राज कपूर की शानदार और प्रसिद्ध रचना भी माना जाता है, क्योंकि यह उनके सबसे अच्छे कामों में से एक है। जारी होने पर ये वर्ष की सबसे ज्यादा कमाई करने वाली फिल्म बनी थी। यह अत्यंत लंबी होने के लिये भी प्रतिष्ठित थी जिसके कारण इसे सिनेमाघर में दो विराम (interval) के साथ दिखाया गया था।
सुन्दर (राज कपूर), गोपाल (राजेन्द्र कुमार) और राधा (वैजयंतीमाला) बचपन से दोस्त रहते हैं। बड़े होने के बाद राधा से सुन्दर प्यार करने लगता है, पर वो गोपाल को पसंद करते रहती है। जब सुन्दर अपने प्यार के बारे में गोपाल को बताता है तो गोपाल अपने प्यार को मन में ही दबा देता है।
सुन्दर भारतीय वायुसेना में शामिल हो जाता है और उसे कश्मीर में एक मिशन पर जाना होता है। वो जाने से पहले गोपाल से वादा लेता है कि वो किसी को भी राधा और उसके बीच नहीं आने देगा और ऐसा बोल कर वो चले जाता है। इसके बाद उसका विमान नष्ट होने की खबर आती है, जिससे सभी मान लेते हैं कि उसकी मौत हो चुकी है। सुन्दर के मर जाने के बाद, राधा से अपने दिल की बात कहने के लिए गोपाल एक प्रेम पत्र लिखता है, और वो उस पत्र को लेकर अपने पास कहीं छुपा लेती है। दोनों शादी करने की सोचते रहते हैं कि तभी सुन्दर पूरी तरह सुरक्षित और अच्छे हालत में वापस आ जाता है। सुन्दर को देख कर गोपाल फिर से अपने प्यार को मन में ही दबा लेता है। सुन्दर वापस आने के बाद वो राधा को शादी के लिए मनाने की कोशिश करते रहता है और बाद में उन दोनों की शादी भी हो जाती है।
शादी के बाद सुन्दर बहुत खुश रहता है, क्योंकि उसका सपना अब हकीकत बन चुका है। राधा भी अपने दिमाग से गोपाल को निकाल देती है और उससे बोलती है कि वो उसके और उसके पति से दूर रहे, ताकि उसके पास रहने से उसे कष्ट होता है। दोनों की शादीशुदा जिंदगी अच्छी चल रही होती है कि एक दिन सुन्दर को बिना दस्तखत किया हुआ एक प्रेम पत्र मिलता है, जो गोपाल ने लिखा था। उस प्रेम पत्र को देख कर सुन्दर के पैरों तले जमीन खिसक जाती है, उसे लगता है कि राधा का किसी और के साथ चक्कर चल रहा है। वो बंदूक निकाल लेता है और उससे उसके प्रेमी का नाम पुछने लगता है, जिससे कि वो उस प्रेमी को मार सके, पर राधा उसे बताने से इंकार कर देती है।
सुन्दर के मन में उस पत्र को लिखने वाले की खोज करने का जुनून सवार रहता है और उसके कारण राधा का जीवन अस्त-व्यस्त हो जाता है। वो गोपाल से इस बारे में मदद मांगती है। सुन्दर भी उस लेखक को ढूंढने में मदद के लिए गोपाल से मदद मांगने जाता है। तीनों एक ही जगह पर मिलते हैं और गोपाल ये मान लेता है कि वो पत्र उसी ने राधा के लिए लिखा था। गोपाल को इस समस्या से बाहर निकालने का कोई रास्ता नहीं सूझता है और वो सुन्दर की बंदूक ले कर खुद को गोली मार लेता है। अंत में राधा और सुन्दर वापस एक हो जाते हैं।
चोरी चोरी (1956 फ़िल्म)
चोरी चोरी 1956 में बनी हिन्दी भाषा की हास्य प्रेमकहानी फ़िल्म है। इसका निर्देशन अनंत ठाकुर ने किया और मुख्य भूमिकाओं में राज कपूर और नर्गिस हैं। भगवान दादा, प्राण, डेविड और जॉनी वॉकर चरित्र अभिनेता हैं। संगीत शंकर-जयकिशन का है और ये बहुत लोकप्रिय हुआ था। 1991 की "दिल है के मानता नहीं" इसकी कहानी पर ही आधारित है।
कम्मो (नर्गिस) अपने विधुर करोड़पति पिता, गिरधारीलाल के साथ बहुत ही समृद्ध जीवन शैली में रहती है। वह चाहते हैं कि उसकी शादी किसी ऐसे व्यक्ति से हो जाए जो उनके धन के पीछे नहीं हो। वह हताश हो जाते हैं जब वह सुमन कुमार (प्राण) नामक एक पायलट से शादी करना चुनती है। जो कि व्यभिचारी होने और अपने लालच के लिए जाना जाता है। जब वह शादी के लिये मना कर देते हैं, तो वह भाग जाती है। वह उसकी सुरक्षित वापसी के लिए विज्ञापन छपवाते हैं और उसको खोज कर वापस लाने वाले को सवा लाख रुपये का भुगतान करने की पेशकश करते हैं।
चार दिन बाद, कम्मो वापस आ जाती है और वह अब वैसी नहीं रही जैसी थी; वह अधिक विनम्र, शांत और आदरकारी होती है। इसके लिए उसके पिता उसकी सराहना करते हैं और सुमनकुमार से शादी के लिए सहमति जताते हैं। शादी से ठीक पहले, सागर (राज कपूर) नाम का एक व्यक्ति उनसे संपर्क करता है - यह मुलाकात उनके जीवन को हमेशा के लिए बदल देगी।
नज़राना (1961 फ़िल्म)
नज़राना 1961 में बनी हिन्दी भाषा की फिल्म है।
अनाड़ी (1959 फ़िल्म)
अनाड़ी 1959 में बनी हिन्दी भाषा की फिल्म है जिसका निर्देशन ऋषिकेश मुखर्जी ने किया। इसमें राज कपूर, नूतन, ललिता पवार और मोतीलाल हैं। संगीत शंकर जयकिशन का है और गीत शैलेन्द्र के साथ-साथ हसरत जयपुरी के थे।
राज कुमार एक ईमानदार, खूबसूरत और समझदार लड़का है, जो एक पेंटर के रूप में अकेले काम करता है। उसकी कमाई इतनी भी नहीं होती है कि वो घर का किराया भी दे सके। एक दिन उसे रास्ते में पैसों से भरा हुआ किसी का बटुवा दिखता है, वो उसके मालिक, रामनाथ को उसे वापस कर देता है। रामनाथ उसकी ईमानदारी देख कर खुश हो जाता है और अपने कार्यालय में उसे क्लर्क की नौकरी दे देता है। उसकी मुलाक़ात रामनाथ के घर काम करने वाली आशा से होती है और दोनों एक दूसरे को प्यार करने लगते हैं। पर ये सब कुछ तब खत्म हो जाता है, जब उसे पता चलता है कि वो असल में आशा नहीं, बल्कि रामनाथ की भांजी, आरती है।
अचानक राज की मकान मालकिन की रामनाथ के कंपनी की दवाई खाने के बाद मौत हो जाती है। पुलिस को पता चलता है कि उसकी मौत जहर की वजह से हुई है। सारा शक राज के ऊपर जाता है और पुलिस उसे पूछताछ के लिए गिरफ्तार कर लेती है। अंत में रामनाथ सारी सच्चाई बता देता है और राज बच जाता है।
१९४३
1943 ग्रेगोरी कैलंडर का एक साधारण वर्ष है। [[श्रेणी:1943|१९४३]] [[श्रेणी:वर्ष|१९४३]]
सारांश (1984 फ़िल्म)
सारांश १९८४ में बनी हिन्दी भाषा की फ़िल्म है।
खेल (1992 फ़िल्म)
खेल 1992 में बनी हिन्दी भाषा की फिल्म है। यह हास्य प्रेमकहानी फ़िल्म का निर्देशन राकेश रोशन ने किया है और कहानी के लेखक जावेद अख्तर है। अनिल कपूर, माधुरी दीक्षित, सोनू वालिया, अनुपम खेर और माला सिन्हा मुख्य भुमिकाओं में हैं। "खेल" लगभग दर्जन फिल्मों में से एक है, जिसमें अनिल कपूर और माधुरी दीक्षित ने एक साथ काम किया है।
विधवा और बुजुर्ग उद्योगपति सुलक्षणा देवी (माला सिन्हा) अपने व्यापार और संपत्ति को भतीजे बलवंत (प्रेम चोपड़ा) द्वारा देखभाल करने की अनुमति देती है। विदेश से लौटने के कुछ ही समय बाद, उनके एकमात्र बेटे, रवि (विजयेन्द्र घटगे) को बलवंत द्वारा योजनाबद्ध कार दुर्घटना में मारा गया क्योंकि उसके पास संपत्ति और स्वामित्व हासिल करने का एजेंडा है। रवि की मौत की खबरे सुलक्षणा को सदमे की स्थिति में पहुँचा देती है। जिसके बाद वह केवल कामिनी नाम की एक गर्भवती महिला से मिलने के लिए ठीक होती है, जिसका दावा है कि वह रवि के बच्चे की माँ बनने वाली है। सुलक्षणा ने इसका अविश्वास किया और कामिनी को जाने को कहा; कामिनी के प्रस्थान के बाद रवि के दोस्त में से एक संजय गुप्ता (विवेक बासवानी) ने इस तथ्य की पुष्टि की कि रवि और कामिनी का रिश्ता था। सुलक्षणा ने अपने आदमियों को कामिनी को खोजने के लिये भेज दिया लेकिन इसका कोई फायदा नहीं हुआ। कई सालों बाद सुलक्षणा से सीमा (माधुरी दीक्षित) नाम की एक युवा महिला ने संपर्क किया, जो दावा कर रही है कि वह रवि की संतान है जिसे सुलक्षणा द्वारा स्वीकार किया जाना है। लेकिन सुलक्षणा को पता नहीं है कि वह जल्द ही सीमा के चाचा से मिलेंगी, जो दोनों उसे उनकी संपत्ति को हड़पने की योजना बनाते हैं। दूसरी तरफ एक अरुण कुमार (अनिल कपूर) नाम का पुरुष जो उसका नया सहायक है और दूसरा जालसाज़ है जो वास्तव में उसका असली पोता है। दुर्भाग्यवश बलवंत ने उन सभी को हमला कर के मारने की योजना बनाई है ताकि वह अंततः परिवार की सभी संपत्तियों का वारिस बन सके।
डर (फ़िल्म)
डर 1993 में बनी हिन्दी भाषा की थ्रिलर प्रेमकहानी फ़िल्म है। यश चोपड़ा द्वारा निर्देशित इस फिल्म में प्रमुख भूमिकाओं में सनी देओल, जूही चावला और शाहरुख खान हैं। इसमें अनुपम खेर, तन्वी आज़मी और दलीप ताहिल भी हैं। फिल्म दोनों आलोचकों और दर्शकों द्वारा पसंद की गई थी। फिल्म और उसके कलाकारों की प्रशंसा करते हुए, इसे घरेलू और विदेशी बॉक्स ऑफिस पर "ब्लॉकबस्टर" घोषित किया गया था।  किरण (जूही चावला) होली के लिये कॉलेज से लौटती है। उसके घर में भाई विजय (अनुपम खेर) और भाभी पूनम (तन्वी आज़मी) है। उसका पीछा सहपाठी राहुल (शाहरुख खान) द्वारा किया जा रहा जो उसकी लालसा रखता है। किरण का प्रेमी सुनील (सनी देओल) एक नौसेना अधिकारी हैं, और उच्च समुद्रों पर कुछ मिशन पर हैं। सुनील के कप्तान मेहरा (दलीप ताहिल) राहुल के पिता भी हैं। किरण के करीब आने के लिए राहुल सुनील के साथ दोस्ताना बनने की कोशिश करता है।
जब राहुल को किरण और सुनील की सगाई की खबर प्राप्त होती है, तो वह शादी की अंगूठी के लिए खरीदारी करते समय सुनील को मारने की कोशिश करता है। किरण और सुनील शादी कर लेते हैं लेकिन राहुल अभी भी किरण को छोड़ने से इनकार करता है। सुनील किरण को स्विट्ज़रलैंड हनीमून के लिये ले जाता है। राहुल वहाँ भी पहुँच जाता है और किरण का दोस्त बनकर उनके घर में घुस जाता है। किरण का भाई विजय राहुल को पहचान लेता है कि वो ही पीछा करने वाला है। वह किरण की सहमति के बिना शादी करना चाहता है। लेकिन सुनील आकर उसे उसे मार देता है।संगीत शिव-हरि द्वारा दिया गया। ये एल्बम साल की सबसे ज्यादा बिकने वाली एल्बम थी।
अपना सपना मनी मनी (2006 फ़िल्म)
अपना सपना मनी मनी 2006 में बनी हिन्दी भाषा की फिल्म है।
रोहिणी हट्टंगड़ी
रोहिणी हट्टंगड़ी भारतीय सिनेमा की एक प्रमुख अभिनेत्री हैं।
तन्वी आज़मी
तन्वी आज़मी सिनेमा की एक अभिनेत्री हैं।
सोनी राज़दान
सोनी राज़दान हिन्दी फ़िल्मों की एक अभिनेत्री हैं। इनका विवाह फिल्म निर्देशक महेश भट्ट से हुआ है। फिल्म एक्ट्रेस आलिया भट्ट इनकी बेटी है। इन्होंने टी॰वी॰ सीरियल्स के अलावा कई फिल्मों में भी काम किया है।
सुहास भालेकर
सुहास भालेकर हिन्दी फिल्मों के एक अभिनेता हैं।
मर्द (1985 फ़िल्म)
मर्द 1985 में बनी हिन्दी भाषा की फ़िल्म है।
मदन जैन
मदन जैन हिन्दी फ़िल्मों के एक प्रसिद्ध अभिनेता हैं।
तू चोर मैं सिपाही (1996 फ़िल्म)
तू चोर मैं सिपाही 1996 में बनी हिन्दी भाषा की फिल्म है।
स्त्री धन
समाज में शादी के अवसर पर वधु को दिए जाने वाले सामान को स्त्री-धन कहा जाता है। स्त्री-धन पर स्त्री का पूरा अधिकार होता है। यह दहेज से भिन्न है क्योंकि दहेज वर पक्ष को दिया जाता है जबकि स्त्री-धन स्त्री को ही दिया जाता है। स्त्री-धन पर कानून भी स्त्री का ही अधिकार मानता है।
देवदास (1955 फ़िल्म)
देवदास 1955 में बनी हिन्दी भाषा की फिल्म है। 1955 मे बनी यह फिल्म शरत्चंद्र चटोपाध्यायके उपन्यास 'देवदास'पर आधारीत है। इसी उपन्यास पर आधारीत इसी नाम की फिल्म 1936 मे भी बन चुकी है। 1936 की फिल्म कुंदनलाल सहगल द्वारा अभिनित थी, जबकी 1955 मे रिलीज हुए देवदासमे दिलीप कुमारने प्रमुख किरदार निभाया है। फिल्म को बहुत जादा सफलता मिली और यह फिल्म बॉलीवूडमे एक मिसाल बन गयी। दिलीपकुमारके साथही साथ पारो और चंद्रमुखी का किरदार निभाने वाली सुचित्रा सेन और वैजयंतीमाला के अभिनय को भी बडा सराहया गया। इस फिल्म के चलते दिलीपकुमार एक सशक्त अभिनेता के रूप मे उभर आए।
उपन्यास चलचित्र
कोहिनूर (1960 फ़िल्म)
कोहिनूर 1960 में बनी हिन्दी भाषा की फिल्म है।
आज़ाद (1955 फ़िल्म)
आज़ाद 1955 में बनी हिन्दी भाषा की फिल्म है।
काला पानी (1958 फ़िल्म)
काला पानी 1958 में बनी हिन्दी भाषा की फिल्म है। इस फिल्म का निर्माण देव आनंद ने नवकेतन फिल्म के लिए किया था। फिल्म में संगीत सचिन देव बर्मन का था।
करण को पता चलता है कि उसके पिता जेल में हैं जबकि उसकी माँ बचपन से ही उससे झूठ बोलती है कि उसके पिता का देहांत हो चुका है। करण अपने पिता से मिलता है और उसे पता चलता है कि उसके पिता जिस हत्या के जुर्म में सजा काट रहे हैं, वह हत्या उन्होंने की ही नहीं है। करण अपने पिता की बेगुनाही को साबित करने के लिए सबूतों की तलाश में लग जाता है जिससे वह केस को फिर से खुलवा सके और अपने पिता को आज़ाद करा सके।
करण की मुलाक़ात एक गवाह से होती है जिसने अदालत में उसके पिता के पक्ष में गवाही दी थी। इस गवाह से उसे इंस्पेक्टर मेहता के बारे में पता चलता है जो उसके पिता के मामले में जांच अधिकारी थे।
करण जिस आशा के घर में पेइंग गेस्ट के तौर पर रहता है, वह आशा एक पत्रकार है।
इंस्पेक्टर मेहता से करण को अन्य गवाह किशोरी और जुम्मन के बारे में पता चलता है। इंस्पेक्टर मेहता यह स्वीकार करते हैं कि उन्हें दाल में कुछ काला लगा था लेकिन वह बचाव पक्ष के वकील के आगे चुप हो गए थे। बचाव पक्ष के वकील दीवान सरदारीलाल थे। इंस्पेक्टर मेहता करण को बताते हैं कि किशोरी और जुम्मन किसी चिट्ठी के बारे में बता रहे थे जो उसके पिता को निर्दोष साबित करने में महत्वपूर्ण हो सकती है।
करण किशोरी को रिझाने की कोशिश करते हैं जिससे वह चिट्ठी हासिल कर सके। इसी बीच करण और आशा के बीच में भी प्रेम पनपने लगता है।
करण वकील दीवान सरदारीलाल से मिलता है कि वह कैसे केस को फिर से खुलवाए और अपने पिता को निर्दोष सिद्ध कर सके। करण वकील सरदारीलाल से पूछता है कि क्या किशोरी से चिट्ठी हासिल कर लेने से वह ऐसा कर पाएगा. वकील सरदारीलाल उसको कहते हैं कि पहले वह चिट्ठी हासिल करे, उसको देखने के बाद ही कुछ कहा जा सकेगा।
दीवान सरदारीलाल खलनायक का काम करता है और वह राय बहादुर जसवंत राय, जिसने सच में खून किया था, को बता देता है कि करण, किशोरी से चिट्ठी हासिल करने की फ़िराक में है। जसवंत राय, जुम्मन को आदेश देता है कि वह इसके बारे में किशोरी को बता दे। किशोरी, करण पर आरोप लगाती है कि उसने उसे धोखा दिया है और झूठा प्रेम दिखाया है। करण जवाब देता है कि जिस किशोरी के झूठ से उसके पिता जेल में हैं, उसको कोई हक़ नहीं है कि वह किसी और को झूठा कहे. सच जानकार किशोरी को पछतावा होता है और वह करण को चिट्ठी दे देती है।
करण ख़ुशी से झूमता हुआ चिट्ठी दीवान सरदारीलाल को देता है। दीवान सरदारीलाल करण के सामने ही चिट्ठी को जला देता है। करण समझ जाता है कि वकील सरदारीलाल हत्यारों से मिला हुआ है। दोनों में हाथापाई होती है और पुलिस करण को गिरफ्तार कर लेती है।
आशा करण की मदद करती है और अख़बार में दीवान सरदारीलाल के बारे छापने का प्रयास करती है लेकिन संपादक आशा को ऐसा करने से रोक देते हैं क्यों की आशा के पास दीवान सरदारीलाल के बारे में ऐसा कुछ लिखने के लिए सबूत नहीं होता है।
किशोरी को इसके बारे में पता चलता है और वह वास्तविक चिट्ठी लेकर आती है। करण इस चिट्ठी के आधार पर केस को फिर से खुलवाता है। दीवान अपने अपराध कुबूल करता है। शंकरलाल के जेल से रिहा होते है कहानी ख़त्म हो जाती है।
"नजर लागी राजा तोरे बंगले पर " बहुत पसंद किया गया था। "अच्छा जी मै हारी चलो मान जाओ ना" आज भी लोग गुनगुनाते हैं।
फ़िल्मफ़ेयर सर्वश्रेष्ठ गीतकार पुरस्कार
फ़िल्मफ़ेयर सर्वश्रेष्ठ गीतकार पुरस्कार फ़िल्मफ़ेयर पत्रिका द्वारा प्रति वर्ष दिया जाने वाला पुरस्कार है।
फ़िल्मफ़ेयर सर्वश्रेष्ठ पार्श्व गायक पुरस्कार
फ़िल्मफ़ेयर सर्वश्रेष्ठ पार्श्व गायक पुरस्कार हिंदी फिल्मों के लिए वार्षिक फिल्मफेयर पुरस्कार के हिस्से के रूप में फिल्मफेयर द्वारा दिया जाने वाला पुरस्कार है। यह किसी पुरुष पार्श्व गायक को दिया जाता है जिसने फिल्म गीत में उत्कृष्ट प्रदर्शन किया है। यद्यपि पुरस्कार समारोह की स्थापना 1954 में हुई थी लेकिन 1959 में सर्वश्रेष्ठ पार्श्व गायक की श्रेणी शुरू की गई थी। यह पुरस्कार 1967 तक पुरुष और माहिला गायक दोनों के लिए शुरू में एक ही था। इस श्रेणी को अगले वर्ष विभाजित किया गया था और जब से पुरुष और महिला गायक को अलग पुरस्कार से प्रस्तुत किया जाता है।
फ़िल्मफ़ेयर सर्वश्रेष्ठ पार्श्व गायिका पुरस्कार
फ़िल्मफ़ेयर सर्वश्रेष्ठ पार्श्व गायिका पुरस्कार हिंदी फिल्मों के लिए वार्षिक फिल्मफेयर पुरस्कार के हिस्से के रूप में फिल्मफेयर द्वारा दिया जाने वाला पुरस्कार है। यह किसी महिला पार्श्व गायिका को दिया जाता है जिसने फिल्म गीत में उत्कृष्ट प्रदर्शन किया है। यद्यपि पुरस्कार समारोह की स्थापना 1954 में हुई थी लेकिन 1959 में सर्वश्रेष्ठ पार्श्व गायक की श्रेणी शुरू की गई थी। यह पुरस्कार 1967 तक पुरुष और माहिला गायक दोनों के लिए शुरू में एक ही था। इस श्रेणी को अगले वर्ष विभाजित किया गया था और जब से पुरुष और महिला गायक को अलग पुरस्कार से प्रस्तुत किया जाता है।
आनन्द (फ़िल्म)
आनन्द १९७१ में बनी हिन्दी भाषा की फिल्म है। इस फ़िल्म के निर्माता, निर्देशक, लेखक एवं संपादक ऋषिकेश मुखर्जी हैं। इस फ़िल्म के मुख्य कलाकार राजेश खन्ना एवं अमिताभ बच्चन हैं। इस फ़िल्म को राष्ट्रीय फ़िल्म पुरस्कार में सर्वश्रेष्ठ फ़िल्म के अलावा फ़िल्मफ़ेयर पुरस्कारों में छः श्रेणियों में पुरस्कृत किया गया था। फ़िल्म वर्तमान से शुरु होती है और कैंसर के विशेषज्ञ डॉ॰ भास्कर बैनर्जी (अमिताभ बच्चन) को साहित्यिक पुरस्कार से सम्मानित किया जा रहा है कि उसने आनन्द जैसे उपन्यास की रचना की और डॉ॰ भास्कर बैनर्जी अपनी सफ़ाई में यह कहता है कि यह उसकी डायरी के कुछ पन्ने हैं और वह कोई लेखक नहीं है और यह उपन्यास सही घटनाओं पर आधारित है।  अब फ़िल्म अतीत में चली जाती है जब एक जुझारू डॉक्टर भास्कर बैनर्जी मुंबई की झोपड़पट्टी में मरीज़ों की देखभाल कर रहा है और देखता है कि भुखमरी और बदहाली इस हद तक फैली हुयी है कि वह किसी के लिये कुछ भी करने में अक्षम है। वहीं उसके दोस्त डॉ॰ प्रकाश कुलकर्णी (रमेश देव) का जमा जमाया अस्पताल है जो बिन बीमार मरीज़ों को भी देख लेता है और उनसे अच्छी रक़म ऐंठता है जबकि ग़रीब मरीज़, जो कि भास्कर भेजता ही रहता है, के वह बिना पैसे ही सारे टॅस्ट करवा देता है। एक दिन प्रकाश को दिल्ली से उसके एक स्त्री रोग विशेषज्ञ दोस्त डॉ॰ त्रिवेदी का ख़त आता है कि वह अपने दोस्त आनन्द (राजेश खन्ना) को उसके पास भेज रहा है। प्रकाश आनन्द से कुछ साल पहले मिला था और उसका अच्छा दोस्त बन गया था। आनन्द को अंतड़ियों का कैंसर है और यह बात वह जानता है कि ज़्यादा से ज़्यादा वह छः महीने ही ज़िन्दा रहेगा। जब प्रकाश और भास्कर, प्रकाश के दफ़्तर में बैठे हुये होते हैं तो आनन्द वहाँ आ धमकता है और अपनी मज़ाक की आदत शुरु कर देता है जिससे भास्कर बैनर्जी को ग़ुस्सा आ जाता है और वह आनन्द से पूछता है कि उसे मालूम भी है कि उसे क्या बीमारी है, तो आनन्द उसे बताता है कि उसे कैंसर है और वह ज़्यादा से ज़्यादा वह छः महीने ही ज़िन्दा रहेगा। यह सुनकर भास्कर आनन्द का क़ायल हो जाता है कि यह मालूम होते हुये भी कि वह कुछ ही दिनों का महमान है, आनन्द इतना ज़िन्दादिल है। आनन्द अब भास्कर के घर रहने लगता है और किसी तरह यह पता लगा लेता है कि भास्कर एक लड़की रेनू (सुमिता सान्याल) से प्रेम करता है लेकिन इस प्रेम को ज़ाहिर करने की उसमें हिम्मत नहीं है। आनन्द एक पहलवान (दारा सिंह) की मदद से रेनू की माँ (दुर्गा खोटे) से मिलकर भास्कर और रेनू का रिश्ता पक्का करवा लेता है लेकिन रेनू की माँ को यह बता देता है कि भास्कर और रेनू की शादी में वह नहीं रहेगा। इसी बीच आनन्द को रंगमंच में काम करने वाला एक कलाकार ईसा भाई सूरतवाला (जॉनी वॉकर) भी मिल जाता है और उससे आनन्द कुछ संवाद सीखकर भास्कर के टेप रिकॉर्डर में टेप कर लेता है। अब आनन्द की तबियत दिन पर दिन गिरती जाती है और एक दिन वह बिस्तर पर लेट जाता है। भास्कर कोई करिश्मे की तलाश में किसी होम्योपैथिक डॉक्टर के पास जाता है और अपने पीछे प्रकाश और रेनू को आनन्द की देखभाल करने के लिए छोड़ जाता है लेकिन उसके लौटने तक आनन्द दम तोड़ चुका होता है और पार्श्व में आनन्द का वही रंगमंच से टेप किया संवाद चल रहा होता है और यहीं फ़िल्म ख़त्म हो जाती है।इस फ़िल्म के संगीतकार सलिल चौधरी हैं और गीतकार गुलज़ार एवं योगेश हैं।
आप की कसम
आप की कसम 1974 में बनी हिन्दी भाषा की नाट्य रूमानी फिल्म है। यह जे ओम प्रकाश द्वारा निर्मित है जो उनकी निर्देशक के रूप में पहली फिल्म भी है। फिल्म में राजेश खन्ना, मुमताज़, संजीव कुमार, रहमान, असरानी और ए के हंगल हैं। संगीत आर॰ डी॰ बर्मन द्वारा है, जिन्हें फिल्म के लिए एकमात्र फिल्मफेयर नामांकन मिला। फिल्म सफल रही और बॉक्स ऑफिस पर इसे हिट के रूप में घोषित किया गया, और आलोचकों ने भी इसकी सराहना की। "जय जय शिव शंकर", "जिंदगी के सफर में" और "करवटें बदलते रहें" सहित फिल्म के गीत बहुत लोकप्रिय रहे।
अमीर और धनवान सुनीता (मुमताज़) अपने कॉलेज में एक संघर्षशील मध्यम वर्ग के युवा व्यक्ति कमल भटनागर (राजेश खन्ना) से मिलती है, और दोनों एक-दूसरे की ओर आकर्षित होते हैं। कमल के पिता (ए के हंगल) और सुनीता के माता-पिता (दीना पाठक, रहमान) उनके रिश्ते को मंजूरी देते हैं, और जल्द ही दोनों विवाहित हो जाते हैं। जब तक कमल को सुनीता की निष्ठा के बारे में संदेह नहीं होता तब तक जीवन आनंदित होता है। ये संदेह नियंत्रण से बाहर हो जाता है, जिसके परिणामस्वरूप दोनों अलग हो जाते हैं। वह अब भी अपने दिल में एक-दूसरे से प्यार करते हैं, लेकिन अपने जीवन से संदेह को दूर करने में असमर्थ हैं।
श्री चैतन्य महाप्रभु (१९५४ फ़िल्म)
श्री चैतन्य महाप्रभु 1954 में बनी हिन्दी भाषा की फिल्म है।
निर्देशक
फ़िल्म निर्देशक
एक जिम्मेदार वयक्ति जो अपनी देख-रेख में किसी परियोजना को पूरा करता हैं एवं अधिनस्तो को परियोजना के पूरा करने के लिए आवश्यक दिशा-निर्देश देता हैं।
मोंटी पनेसर
मोंटी पनेसर एक अंग्रेजी क्रिकेट खिलाड़ी हैं।
आक्रोश (1980 फ़िल्म)
आक्रोश 1980 में बनी हिन्दी भाषा की फ़िल्म है।
चक्र (1981 फ़िल्म)
चक्र 1981 में बनी हिन्दी भाषा की फ़िल्म है।
मासूम (1983 फ़िल्म)
मासूम 1983 में बनी हिन्दी भाषा की फ़िल्म है। यह समीक्षकों द्वारा प्रशंसित फिल्म निर्माता शेखर कपूर के निर्देशन की शुरुआत थी। इस फिल्म में तनुजा, सुप्रिया पाठक और सईद जाफ़री के साथ प्रमुख भूमिकाओं में नसीरुद्दीन शाह और शबाना आज़मी है। इसमें जुगल हंसराज, अराधना और उर्मिला मातोंडकर बाल कलाकार हैं। पटकथा, संवाद और गीत गुलजार द्वारा लिखें गए जबकि संगीत आर॰ डी॰ बर्मन द्वारा दिया गया।
इंदु (शबाना आज़मी) और डीके (नसीरुद्दीन शाह) की सुखी विवाह जीवन और दो बेटियां हैं - पिंकी और मिन्नी। वह दिल्ली में रहते हैं। उनके जीवन की शांति तब बाधित होती है जब डीके को यह जानकारी मिलती है कि उसका एक और पुत्र है। वो 1973 में नैनीताल की यात्रा के दौरान भावना (सुप्रिया पाठक) के साथ संबंध का नतीजा है। ये उस समय की बात है जब उसकी पत्नी इंदु अपने पहले बच्चे पिंकी (उर्मिला मातोंडकर) को जन्म देने वाली थीं। भावना ने अपने बेटे के बारे में डीके को इसलिये नहीं बताया क्योंकि वह डीके के वैवाहिक जीवन में बाधा नहीं डालना चाहती थीं। अब जब वह मर गई है तो उसके अभिभावक मास्टरजी ने डीके को यह जानकारी दी कि उसका बेटा राहुल (जुगल हंसराज), जो नौ वर्ष का है को घर की जरूरत है। इंदु की आपत्तियों के बावजूद, जो अपने पति की बेवफाई के बारे में जानकर भिखर गई है। डीके उस लड़के को दिल्ली में उनके साथ रहने के लिए लाता है। राहुल को कभी नहीं बताया गया है कि डीके उसका पिता है। वह डीके और उसकी बेटियों के साथ मेलभाव करता हैं। लेकिन इंदु उसे देखना सहन नहीं कर पाती क्योंकि वह डीके के विश्वासघात की एक वास्तविक याद है।
डीके, राहुल द्वारा उसके परिवार पर होने वाले असर से चिंतित होकर उसे बोर्डिंग स्कूल सेंट जोसेफ'स कॉलेज, नैनीताल में डालने का फैसला करता है। राहुल अनिच्छा से स्वीकार करता है। नैनीताल में स्थायी तौर से जाने से पहले राहुल को पअता चल जाता है कि डीके उसके पिता हैं और वह घर से भाग जाता है। पुलिस अधिकारी द्वारा घर लाने के बाद, राहुल अपने पिता की पहचान के बारे में जागरूकता स्वीकार करता है। इंदु उसके दिल को टूटना सहन नहीं कर पाती और नैनीताल की ट्रेन में बैठाने से पहले राहुल को रोकती है। वह उसे परिवार में शामिल करती है और दिल से डीके को माफ कर देती है। जिसके बाद वे खुशी से घर जाते हैं।सभी गीतों के लिए बोल गुलजार द्वारा लिखें गए थे और संगीत आर॰ डी॰ बर्मन द्वारा दिया गया।
युनुस परवेज़
युनुस परवेज़ (जन्म: 1931; निधन: 11 फरवरी, 2007) हिन्दी फ़िल्मों के एक अभिनेता थे।
यूनुस परवेज का जन्म १९३१ उत्तर प्रदेश के गाजीपुर जिला के महेंद्र गांव में हुआ था
सुनो ससुर जी (2004 फ़िल्म)
सुनो ससुर जी 2004 में बनी हिन्दी भाषा की फिल्म है।
प्राण (अभिनेता)
प्राण (जन्म: 12 फ़रवरी 1920; मृत्यु: 12 जुलाई 2013) हिन्दी फ़िल्मों के एक प्रमुख चरित्र अभिनेता थे जो मुख्यतः अपनी खलनायक की भूमिका के लिये जाने जाते हैं। कई बार फ़िल्मफ़ेयर पुरस्कार तथा "बंगाली फ़िल्म जर्नलिस्ट्स एसोसिएशन अवार्ड्स" जीतने वाले इस भारतीय अभिनेता ने हिन्दी सिनेमा में 1940 से 1990 के दशक तक दमदार खलनायक और नायक का अभिनय किया। उन्होंने प्रारम्भ में 1940 से 1947 तक नायक के रूप में फ़िल्मों में अभिनय किया। इसके अलावा खलनायक की भूमिका में अभिनय 1942 से 1991 तक जारी रखा। उन्होंने 1948 से 2007 तक सहायक अभिनेता की तर्ज पर भी काम किया।
अपने उर्वर अभिनय काल के दौरान उन्होंने 350 से अधिक फ़िल्मों में काम किया। उन्होंने "खानदान" (1942), "पिलपिली साहेब" (1954) और "हलाकू" (1956) जैसी फ़िल्मों में मुख्य अभिनेता की भूमिका निभायी। उनका सर्वश्रेष्ठ अभिनय मधुमती (1958), "जिस देश में गंगा बहती है" (1960), "उपकार" (1967), "शहीद" (1965), "आँसू बन गये फूल" (1969), "जॉनी मेरा नाम" (1970), "विक्टोरिया नम्बर २०३" (1972), "बे-ईमान" (1972), "ज़ंजीर" (1973), "डॉन" (1978) और "दुनिया" (1984) फ़िल्मों में माना जाता है।
प्राण ने अपने कैरियर के दौरान विभिन्न पुरस्कार और सम्मान अपने नाम किये। उन्होंने 1967, 1969 और 1972 में फ़िल्मफ़ेयर सर्वश्रेष्ठ सहायक अभिनेता पुरस्कार और 1997 में फ़िल्मफेयर लाइफटाइम एचीवमेंट अवार्ड जीता। उन्हें सन् 2000 में स्टारडस्ट द्वारा 'मिलेनियम के खलनायक' द्वारा पुरस्कृत किया गया। 2001 में भारत सरकार ने उन्हें पद्म भूषण से सम्मानित किया और भारतीय सिनेमा में योगदान के लिये 2013 में दादा साहब फाल्के सम्मान से नवाजा गया। 2010 में सीएनएन की "सर्वश्रेष्ठ 25 सर्वकालिक एशियाई अभिनेताओं" में चुना गया।
12 फ़रवरी 1920 को दिल्ली में पैदा हुये प्राण ने सैकड़ों फ़िल्मों में यादगार भूमिकाएँ निभाईं। प्राण के पिता लाला केवल कृष्ण सिकन्द एक सरकारी ठेकेदार थे, जो आम तौर पर सड़क और पुल का निर्माण करते थे। देहरादून के पास कलसी पुल उनका ही बनाया हुआ है। अपने काम के सिलसिले में इधर-उधर रहने वाले लाला केवल कृष्ण सिकन्द के बेटे प्राण की शिक्षा कपूरथला, उन्नाव, मेरठ, देहरादून और रामपुर में हुई।
बतौर फोटोग्राफर लाहौर में अपना कैरियर शुरु करने वाले प्राण को 1940 में ‘यमला जट’ नामक फ़िल्म में पहली बार काम करने का अवसर मिला। उसके बाद तो प्राण ने फिर पलट कर नहीं देखा।
रविवार के अनुसार उन्होंने लगभग 400 फ़िल्मों में काम किया। एक तरफ उनके नाम ‘राम और श्याम’ के खलनायक की ऐसी तस्वीर रही है, जिससे लोगों ने परदे के बाहर भी घृणा शुरु कर दी थी, वहीं उनके नाम ‘उपकार’ के मंगल चाचा की भूमिका भी है, जिसे दर्शकों का बेइन्तहा प्यार और सम्मान मिला। 1968 में उपकार, 1970 आँसू बन गये फूल और 1973 में प्राण को बेईमान फ़िल्म में सर्वश्रेष्ठ सहायक अभिनेता के लिये फ़िल्म फेयर अवार्ड दिया गया। इसके बाद मिले सम्मान और अवार्ड की संख्या सैकड़ों में है।
1945 में शुक्ला से विवाहित प्राण भारत-पाकिस्तान बँटवारे के बाद बेटे अरविन्द, सुनील और एक बेटी पिंकी के साथ मुम्बई आ गये। आज की तारीख में उनके परिवार में 5 पोते-पोतियाँ और 2 पड़पोते भी शामिल हैं। खेलों के प्रति प्राण का प्रेम भी जगजाहिर है। 50 के दशक में उनकी अपनी फुटबॉल टीम ‘डायनॉमोस फुटबाल क्लब’ बहुचर्चित रहा है।.
इस महान कलाकार ने 12 जुलाई 2013 को मुम्बई के लीलावती अस्पताल में अन्तिम साँस ली। उल्लेखनीय बात यह भी है कि उनके जन्म और मृत्यु की तिथि की संख्या एक ही थी- 12 (बारह)।प्राण सिकंद को सन २००१ में भारत सरकार ने कला क्षेत्र में पद्म भूषण से सम्मानित किया था।
ऑकलैंड ग्रामर स्कूल
ऑकलैंड ग्रामर स्कूल (अंग्रेज़ी: Auckland Grammar School "ऑक्लंड ग्रैमर स्कूल", "ऑकलैंड व्याकरण विद्यालय") एक लड़के के लिए राष्ट्रीय द्वितीयक विद्यालय है ऑकलैंड, न्यूज़ीलैंड में। क्लास 9 से 13 पढ़ाते हैं। विद्यालय के कम बोर्डर है, जो एक निर्माण में रहते हैं विद्यालय से संलग्न। यह एक न्यूज़ीलैंड के सबसे बड़ा विद्यालय है।
ऊतक
ऊतक () किसी जीव के शरीर में कोशिकाओं के समूह को ऊतक कहते हैं जिनकी उत्पत्ति एक समान हो तथा वे एक विशेष कार्य करती हो। अधिकांशतः ऊतकों का आकार एवं आकृति एक समान होती है। परन्तु कभी-कभी कुछ उतकों के आकार एवं आकृति में असमानता पाई जाती है, किन्तु उनकी उत्पत्ति एवं कार्य समान ही होते हैं। कोशिकाएँ मिलकर ऊतक का निर्माण करती हैं। ऊतक में समान संरचना और कार्य होते हैं।
ऊतक के अध्ययन को ऊतक विज्ञान (Histology) के रूप में जाना जाता है।
जन्तु ऊतक मुख्यतः पांच प्रकार के होते हैं:
यह ऊतक शरीर को बाहर से ढँकता है तथा समस्त खोखले अंगों को भीतर से भी ढँकता है। रुधिरवाहिनियों के भीतर ऐसा ही ऊतक, जिसे अंत:स्तर कहते हैं, रहता है। उपकला का मुख्य कार्य रक्षण, शोषण एवं स्त्राव का है। उपकला के निम्न प्रकार हे -यह ऊतक एक अंग को दूसरे अंग से जोड़ने का काम करता है। यह प्रत्येक अंग में पाया जाता है। इसके अंतर्गत
रुधिर ऊतक के, लाल रुधिरकणिका तथा श्वेत रुधिरकणिका, दो भाग होते हैं। लाल रुधिरकणिका ऑक्सीजन का आदान प्रदान करती है तथा श्वेत रुधिरकणिका रोगों से शरीर की रक्षा करती है। मानव की लाल रुधिरकोशिका में न्यूक्लियस नहीं रहता है।
अस्थि ऊतक का निर्माण अस्थिकोशिका से, जो चूना एवं फ़ॉस्फ़ोरस से पूरित रहती है, होता है। इसकी गणना हम स्केलेरस ऊतक में करेंगे,
लस ऊतक लसकोशिकाओं से निर्मित है। इसी से लसपर्व तथा टॉन्सिल आदि निर्मित हैं। यह ऊतक शरीर का रक्षक है। आघात तथा उपसर्ग के तुरंत बाद लसपर्व शोथयुक्त हो जाते हैं।
वसा ऊतक दो प्रकार के होते हैं : एरिओलर तथा एडिपोस।
इनके अतिरिक्त (1) पीत इलैस्टिक ऊतक, (2) म्युकाइड ऊतक, (3) रंजक कणकित संयोजी ऊतक, (4) न्युराग्लिया आदि भी संयोजी ऊतक के कार्य, आकार, स्थान के अनुसार भेद हैं।
इसमें लाल पेशी तंतु रहते हैं, जो संकुचित होने की शक्ति रखते हैं। पेशी उत्तक भिन्न-भिन्न तन्तुओ से संचीत हुआ है, जिस में आन्तरीक-कोष अंतराल की कमी होती है।
इसमें संवेदनाग्रहण, चालन आदि के गुण होते हैं। इसमें तंत्रिका कोशिका तथा न्यूराग्लिया रहता है। मस्तिष्क के धूसर भाग में ये कोशिकाएँ रहती हैं तथा श्वेत भाग में न्यूराग्लिया रहता है। कोशिकाओं से ऐक्सोन तथा डेंड्रॉन नाक प्रर्वध निकलते हैं। नाना प्रकार के ऊतक मिलकर शरीर के विभिन्न अंगों (organs) का निर्माण करते हैं। एक प्रकार के कार्य करनेवाले विभिन्न अंग मिलकर एक तंत्र (system) का निर्माण करते हैं।
यह संयोजी तंतु के समान होता है तथा शरीर का ढाँचा बनाता है। इसके अंतर्गत अस्थि तथा कार्टिलेज आते हैं। कार्टिलेज भी तीन प्रकार के होते हैं :
पादप ऊतकों (Plant Tissue) को दो वर्गों में बाँटा जाता है-
अनोखी रात
अनोखी रात 1968 में बनी हिन्दी भाषा की फिल्म है।
ब्रह्म भारद्वाज
ब्रह्म भारद्वाज हिन्दी फ़िल्मों के एक अभिनेता हैं।
कालपी (1966 फ़िल्म)
कालपी 1966 में बनी हिन्दी भाषा की फिल्म है।
वक्त की दीवार (1981 फ़िल्म)
वक्त की दीवार 1981 में बनी हिन्दी भाषा की फ़िल्म है।
हम पाँच (१९८० फ़िल्म)
हम पाँच 1980 में बनी हिन्दी फ़िल्म है।
ज्योति बने ज्वाला (1980 फ़िल्म)
ज्योति बने ज्वाला 1980 में बनी हिन्दी भाषा की फ़िल्म है।
फ़ौजी चाचा (1980 फ़िल्म)
फ़ौजी चाचा 1980 में बनी हिन्दी भाषा की फ़िल्म है।
बेरहम (1980 फ़िल्म)
बेरहम 1980 में बनी हिन्दी भाषा की फ़िल्म है।
अब्दुल्ला (1980 फ़िल्म)
अब्दुल्ला 1980 में बनी हिन्दी भाषा की फ़िल्म है। यह संजय ख़ान द्वारा निर्देशित और निर्मित थी। इस फिल्म में राज कपूर, संजय ख़ान, ज़ीनत अमान और डैनी डेन्जोंगपा के साथ संजीव कुमार और फरीदा जलाल ने छोटी भूमिकाओं में अभिनय किया। कादर ख़ान ने संवाद लिखें।
किसी अरब देश में, खलील (डैनी डेन्जोंगपा) आतंक फैलाने वाला खतरनाक डाकू है। शेख मोहम्मद अल-कमाल (संजय ख़ान) सम्मानित व्यक्ति है, जो लोगों को नुकसान से बचाने में मदद करता रहता है। उससे सरकार द्वारा खलील की खोज में मदद करने के लिए कहा जाता है। खलील को पकड़ना अब शेख के लिए व्यक्तिगत मामला बन जाता है जब उसकी पत्नी ज़ैनब (ज़ीनत अमान), खलील द्वारा किए गए अपहरण प्रयास के दौरान घायल हो जाती है।
अब्दुल्ला (राज कपूर) धर्मनिष्ठ मुसलमान है, जो रेगिस्तान के बीच में एक छोटी सी झोपड़ी में रहता है। वह एक कुएँ की देखभाल करता है जो प्यासे यात्रियों को पानी प्रदान करता है। एक दिन, एक दोस्त, आमिर (संजीव कुमार) ने उसे सूचित किया कि खलील ने पास ही एक बस्ती पर छापा मारा था, जिसमें एक गर्भवती महिला यशोदा (फरीदा जलाल) को छोड़कर सभी की मौत हो गई थी। इसके तुरंत बाद, आमिर खुद मारा जाता है। घायल यशोदा एक लड़के को जन्म देती है, उसका नाम कृष्णा रखती है, अब्दुल्ला को उसकी देखभाल करने के लिए कहती है और मर जाती है। अब्दुल्ला किसी हिन्दू लड़के को पालने के अपने डर पर काबू पा लेता है और कृष्णा को अपने बेटे के रूप में देखता है।
एक दिन खलील का जादूगर उसे बताता है कि वह कृष्णा के हाथों मरने वाला है। जिस प्रकार हिन्दू देवता कृष्णा ने अपने मामा कंस का वध किया था, उसी प्रकार खलील का जीवन भी इस कृष्णा के हाथों समाप्त हो जाएगा। इससे क्रोधित होकर खलील कृष्णा को मारने के लिए निकल पड़ता है। वह अब्दुल्ला पर हमला करता है, कृष्णा का अपहरण कर लेता है और उसके खिलाफ किसी भी खतरे से छुटकारा पाने के लिए लड़के को मारने के लिए तैयार हो जाता है। जवाब में, अब्दुल्ला और शेख ने इसे रोकने के लिए और खलील को समाप्त करने की ठानी।
स्वयंवर (1980 फ़िल्म)
स्वयंवर 1980 में बनी हिन्दी भाषा की फ़िल्म है।
पत्थर से टक्कर (1980 फ़िल्म)
पत्थर से टक्कर 1980 में बनी हिन्दी भाषा की फ़िल्म है।
टक्कर (1980 फ़िल्म)
टक्कर 1980 में बनी हिन्दी भाषा की फ़िल्म है।
काला पत्थर (1979 फ़िल्म)
काला पत्थर 1979 में बनी हिन्दी भाषा की फिल्म है। इस फिल्म की कहानी धनबाद में 1975 के चासनाला के खान दुर्घटना से प्रेरित थी। इस दुर्घटना मे सरकारी आँकडो़ के अनुसार 375 लोग मारे गये थे। सभी गीत के गीतकार साहिर लुधियानवी व संगीतकार राजेश रोशन है|
बॉम्बे एट नाइट (1979 फ़िल्म)
बॉम्बे एट नाइट 1979 में बनी हिन्दी भाषा की फिल्म है।
घर की लाज (1979 फ़िल्म)
घर की लाज 1979 में बनी हिन्दी भाषा की फिल्म है।
हमारे तुम्हारे (1979 फ़िल्म)
हमारे तुम्हारे 1979 में बनी हिन्दी भाषा की फिल्म है।
त्रिशूल (फ़िल्म)
त्रिशूल 1978 में बनी हिन्दी भाषा की नाट्य फिल्म है। इसका लेखन सलीम-जावेद ने, निर्देशन यश चोपड़ा ने और निर्माण गुलशन राय ने किया था। इसमें साहिर लुधियानवी के गीतों के साथ खय्याम का संगीत है। फिल्म बॉक्स ऑफिस पर "सुपरहिट" रही थी, और "मुकद्दर का सिकन्दर" और "डॉन" के साथ 1978 की शीर्ष कमाई करने वाली फिल्मों में से एक थी। फिल्म अमिताभ बच्चन, संजीव कुमार, और शशि कपूर की तीन अन्तर्निहित कहानियों पर केन्द्रित है।
राज कुमार गुप्ता (संजीव कुमार) कई करोड़ की जायदाद की उत्तराधिकारी कामिनी (गीता सिद्धार्थ) से शादी करने के लिए अपने पहले प्यार शांति (वहीदा रहमान) को छोड़ देता है। कामिनी सेठ दीनदयाल की बेटी है। शांति उसके विवाह की सफलता की कामना के साथ इस समाचार के साथ आती है कि वह उसके बच्चे की माँ बनने वाली है और दूर जा रही है। वह एक लड़के को जन्म देती है और उसका नाम विजय रखती है। वह उसे वयस्कता तक पालती है। उसके मरने के बाद, विजय (अमिताभ बच्चन) अपने पिता के व्यवसाय और पारिवारिक संबंधों को नष्ट करके बदला लेने के लिए दिल्ली आता है।
शेखर (शशि कपूर) और कुसुम (पूनम ढिल्लों) विजय के सौतेले भाई-बहन हैं, जो विजय का बदला लेने के चक्कर में फँस जाते हैं। विजय, गीता (राखी), गुप्ता की समर्पित सचिव और एक अन्य कंपनी की महाप्रबंधक शीतल (हेमा मालिनी) से भी मिलता है, जो कंपनी के मालिक की बेटी भी है। जब गीता को निकाल दिया जाता है तो विजय उसे काम पर रखता है। वह शेखर और शीतल के बीच मतभेद पैदा करने की कोशिश करता है। विजय सभी अच्छे सौदे भी करता है जिसके परिणामस्वरूप राज को नुकसान होता है। यहाँ तक ​​कि वह कुसुम को अपने पिता की इच्छा के विरुद्ध रवि (सचिन) से शादी करने के लिए प्रोत्साहित करता है जिससे शेखर नाराज हो जाता है। वह विजय के साथ लड़ाई कर देता है। लेकिन गीता आती है और सच बताती है। शेखर और कुसुम, राज को छोड़ देते हैं। राज गुस्से में बलवंत (प्रेम चोपड़ा) को विजय को मारने के लिए कहता है। बाद में विजय आता है और उसे बताता है कि वह राज का बेटा है और चला जाता है। राज बलवंत को रोकने की कोशिश करता है लेकिन उसने विजय को पाने के लिए पहले ही रवि का अपहरण कर लिया है। विजय, शेखर और राज की सहायता से, रवि को बचा लेता है। बलवंत की बंदूक का निशाना विजय होता है लेकिन राज बीच में आता है और इस तरह राज को बलवंत द्वारा गोली मार दी जाती है। मरने से पहले राज माफ़ी मांगता है। विजय उसे माफ कर देता है और परिवार के साथ एकजुट हो जाता है। इसके अलावा, विजय अपनी कंपनी का नाम शांति कंस्ट्रक्शंस से शांति-राज कंस्ट्रक्शंस में बदल देता है।
मान अपमान (1979 फ़िल्म)
मान अपमान 1979 में बनी हिन्दी भाषा की फिल्म है।
देवता (1978 फ़िल्म)
देवता 1978 में बनी हिन्दी भाषा की फिल्म है। यह एस॰ रामानाथन द्वारा निर्देशित और एन॰ एन॰ सिप्पी द्वारा निर्मित है। इसमें संजीव कुमार और शबाना आज़मी ने अभिनय किया है।
टॉनी (संजीव कुमार) गाँव का रहने वाला अनाथ है जो अपनी प्रेमिका से शादी करता है। वो बच्चे को जन्म देते वक्त मर जाती है। वह अपनी बच्ची मैरी (शबाना आज़मी) पर अपना सारा प्यार दिखाता है। मैरी को एक लड़के से प्यार हो जाता है और जब वह उससे शादी करने से इंकार कर देता है तो टॉनी उससे मिलने जाता है। लेकिन वह उसे मृत पाता है।
इसके बाद, टॉनी को गिरफ्तार किया जाता है और आजीवन कारावास की सजा सुनाई जाती है। लेकिन वह हिरासत से भाग जाता है। वर्षों बाद, जब टॉनी तरुण कुमार गुप्ता के रूप में लौटता है, मैरी प्रसन्नता और राहत महसूस करती है। टॉनी को अब यह तय करना होगा कि उसे फिर से भागना है या गिरफ्तारी और कारावास का सामना करना है।
अर्जुन पंडित (1976 फ़िल्म)
अर्जुन पंडित 1976 में बनी हिन्दी भाषा की फिल्म है।
विश्वासघात (1977 फ़िल्म)
विश्वासघात 1977 में बनी हिन्दी भाषा की फिल्म है।
पापी (1977 फ़िल्म)
पापी 1977 में बनी हिन्दी भाषा की फिल्म है।
ज़िन्दगी (1976 फ़िल्म)
ज़िन्दगी (अंग्रेज़ी: Life) 1976 में बनी हिन्दी भाषा की फिल्म है।
रघु शुक्ला (संजीव कुमार) अपनी पत्नी सरोजिनी (माला सिन्हा), पुत्र नरेश (अनिल धवन) व रमेश (राकेश पांडे), कन्या सीमा (मौसमी चटर्जी) और भतीजा प्रभू (देवेन वर्मा) के साथ रहता है| सुधा (अरुणा ईरानी) नरेश की पत्नी और शोभा (अलका) रमेश की| सीमा पढने बाहर हॉस्टल में रहती है| जब रघु की सेवानिवृत्त होने के बात चलती है तो घर में सभी उससे आनेवाले रुपयों को लेकर उत्साहित होते है| रघु उन रुपयों से अपने क़र्ज़ अदा कर बेटों पर निर्भर होने की बात करता है तो सभी उदास होते है| इधर नरेश अपनी माँ को लिए बम्बई जाने की बात करता है तो रमेश पिता को साथ रखने की बात करता है| इस तरह रघु और सरोजिनी को अलग रहना पड़ता है| उधर बम्बई में सरोजिनी को घर के चार दीवारों में रख कई काम करवाते है तो रघु बेटे के सहारे ज़िन्दगी बितानी पड़ती है| इस बीच सीमा अपने माता-पिता से मिल, उनकी हालत देख कुछ कठोर निर्णय लेती है जो उसका मित्र अजय (विनोद मेहरा) व अन्य शुक्ला परिवार सदस्यों को हैरान करती है| शेष कहानी में सीमा के इस निर्णय से शुक्ला परिवार में आनेवाले परिवर्तन को दिखाया गया है|
तृष्णा (1978 फ़िल्म)
तृष्णा 1978 में बनी हिन्दी भाषा की फिल्म है।